28/2017.(V.2.) sz.    Ö n k o r m á n y z a t i   Határozat:
(A Háziorvosi rendelő épületének felújítására pályázat benyújtásáról)

Jászjákóhalma Község Önkormányzata pályázatot nyújt be a helyi önkormányzatokért felelős miniszter az államháztartásért felelős miniszterrel közösen pályázatot hirdet a Magyarország 2017. évi központi költségvetéséről szóló 2016. évi XC. törvény (költségvetési törvény) 3. melléklet II.2. pont szerinti Önkormányzati feladatellátást szolgáló fejlesztések támogatására.

Jászjákóhalma Község Önkormányzata pályázatának célja a 75. hrsz-ú, természetben a Jászjákóhalma, Fő út 58. szám alatt található Háziorvosi rendelő felújítása. A tervezett beruházás magában foglalja az épület szigetelését és a nyílászárók cseréjét.

A Képviselő-testület a pályázat benyújtását támogatja.

Az Önkormányzat a 15.007.979.-Ft-tal előirányzott fejlesztés megvalósulási költségéhez 750.399.-Ft-ot, azaz Hétszázötvenezer-háromszázkilencvenkilenc forintot saját forrásként a község költségvetésében biztosít a következők szerint:

A Képviselő-testület támogatja a fejlesztés megvalósítását a következők szerint:

Források:
A pályázaton elnyerhető támogatás:                      95 %                             14.257.580,-Ft
Saját forrás                                                               5 %                        	    750.399,-Ft
Források összesen:                                              100%                            15.007.979,-Ft

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2017. május 2.
Felelős:Terjéki Tünde polgármester

